Ego Galterus, Dei gratia Lingonensis episcopus, omnibus notum facio quod ecclesie Molismensi laudavi, et sigilli mei auctoritate confirmavi excambium et elemosinam que sibi a Guidone, comite Nivernensi, pro villa sancti Patusii concessa sunt et donata. Sunt autem hec, quicquid habebat prefatus comes apud Mercennacum et apud Chaunai, et apud Vilers; quod habebat in hominibus et feminis apud Artunnacum et apud Collannum, et Alelmum de Chistri, et Johannem de Nantriaco, et Gerardum de Lescheris cum heredibus eorum, et centum solidos de censu in pratis de Lania et de Glisol, et justiciam de censu pratorum, et quidquid habebat in terciis de Chaunnai. Retinuit etiam prefata ecclesia, laude et assensu prescripti comitis, partem decime quam habet ad Oiserium et hoc quod Episcopus Meldensis ecclesie Sancti Patusii annuatim debet, et quatuor modios annone, quos eadem ecclesia habet ad Verrelou. Testes sunt: Petrus decanus Barri et canonicus Lingonensis; Guiardus de Riveria; Matheus canonici Lingonensis; Hunaudus capellanus meus; Jocelinus clericus. De monachis: Raaudus supprior; Nargaudus cantor; Renaudus prior Tornodori. Acta sunt hec anno ab incarnatione Domini M°C°LXX°I°.